
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei
           


Nr. 36/89/24.09.2002

şi Comunicaţiilor





PL 410/31.08.2002
Domnului deputat Ioan Oltean,

Preşedintele Comisia pentru administraţie publică, amenajarea teritoriului şi echilibru ecologic
AVIZ
asupra proiectului de Lege pentru aprobarea Ordonanţei Guvernului nr. 69 din 29 august 2002 privind regimul juridic al cărţii electronice de identitate


În conformitate cu prevederile art. 89 din Regulamentul Camerei Deputaţilor, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, prin adresa nr. 410 din 3 septembrie 2002, proiectul de Lege pentru aprobarea Ordonanţei Guvernului nr. 69 din 29 august 2002 privind regimul juridic al cărţii electronice de identitate.


Comisia a examinat proiectul de lege în şedinţele din data de 03.09.2002, 04.09.2002, 10.09.2002, 18.09.2002, iar în  şedinţa din 24 septembrie 2002 a hotărât, cu 8 voturi pentru şi 3 voturi împotrivă, să avizeze favorabil proiectul de lege, cu amendamentele anexate. Menţionăm că de la această ultimă şedinţă au absentat mai mulţi membri, inclusiv preşedintele comisiei, fiind în delegaţie în străinătate. 


De asemenea, Comisia recomandă Comisiei pentru administraţie publică, amenajarea teritoriului şi echilibru ecologic, sesizate în fond, să soluţioneze problema asigurării surselor de finanţare pentru dotarea autorităţilor şi instituţiilor publice cu echipamente şi programe informatice adecvate.

VICEPREŞEDINTE,






Robert Raduly

	Nr. crt.
	Text iniţial
	Text propus de comisie
	Motivare

	
	Art. 1. - (1) Începând cu data de 1 ianuarie 2003, în România, în paralel cu actualele documente de identitate ale persoanei, se eliberează de către consiliile locale, prin primării, cărţi electronice de identitate.
	Art. 1. - (1) Începând cu data de 1 ianuarie 2003 se introduce cartea electronică de identitate.

(A. Sassu, V. Pambuccian)
	Pentru evitarea existenţei şi utilizării în paralel a documentelor de identitate

	
	(2) Actualele documente de identitate vor continua să fie folosite pentru identificare şi pentru dovedirea cetăţeniei române, până la data înlocuirii lor cu noul tip de carte electronică de identitate, dar nu mai târziu de data de 31 decembrie 2006. 
	(2) Cartea electronică de identitate conţine date în format tipărit şi în formă electronică.

(A. Sassu)
	Prevederile alin. (2) au fost preluate în art. 41

	
	Art. 2. - (1) Cartea electronică de identitate conţine în mod obligatoriu datele aflate în prezent pe cartea de identitate sau pe buletinul de identitate, pe permisul de conducere şi pe cartea de alegător.
	Art. 2. - (1) Cartea electronică de identitate conţine în format tipărit şi în formă electronică datele înscrise în prezent în cartea de identitate, precum şi grupa sanguină.

(V. Pambuccian)
	Pentru delimitarea înscrisurilor obligatorii

	
	(2) Cartea electronică de identitate conţine, după caz, şi date referitoare la asigurarea medicală, asigurarea socială şi semnătura digitală.
	(2) Cartea electronică de identitate conţine în formă electronică, după caz,  datele înscrise în prezent în permisul de conducere, cartea de alegător şi date referitoare la asigurarea medicală, asigurarea socială şi semnătura electronică.

(A. Sassu)
	Pentru evidenţierea altor situaţii de înscriere de date

	
	
	Se introduce un nou alineat :

(3) Cartea electronică de identitate poate conţine şi alte categorii de date, stabilite prin hotărâre a Guvernului.
(V. Pambuccian)
	Pentru a lăsa posibilitatea armonizării cu reglementările UE în curs de elaborare

	
	Art. 3. - Cărţile electronice de identitate vor fi eliberate de către consiliile locale, prin serviciile publice comunitare de evidenţa persoanelor din cadrul primăriilor, sub coordonarea metodologică a Inspectoratului Naţional pentru Evidenţa Persoanelor.
	Art. 3. – (1) Cărţile electronice de identitate se eliberează de către serviciile publice comunitare de evidenţa persoanelor din cadrul consiliilor locale. 

(V. Coifan, A. Sassu)
	Pentru corelare cu OG nr. 84/2001

	
	
	Se introduce un nou alineat:

(2) Coordonarea şi controlul metodologic a activităţii de eliberare a cărţilor electronice de identitate se asigură în mod unitar de Inspectoratul Naţional pentru Evidenţa Persoanelor.

(A. Sassu)
	Pentru corelare cu alin. (1)

	
	
	Se introduce un nou articol:

Art. 31. - Cărţile electronice de identitate se eliberează începând cu data de 1 ianuarie 2003. 

(V. Pambuccian)
	Text preluat de la art. 1

	
	Art. 4. - Autorităţile centrale şi locale şi serviciile descentralizate judeţene au obligaţia de a se dota cu echipamentele şi programele informatice necesare pentru ca cetăţenii să poată folosi fără restricţii cartea electronică de identitate, după cum urmează: 

a) în municipiile reşedinţă de judeţ, până la data de 31 iulie 2004;

b) în celelalte municipii şi oraşe, până la data de 31 decembrie 2005; 

c) în comune, până la data de 31 decembrie 2006.
	Art. 4. – (1) Autorităţile publice centrale şi locale precum  şi serviciile descentralizate judeţene au obligaţia să asigure echipamentele şi programele informatice necesare în vederea accesului nestingherit al cetăţenilor la serviciile electronice ale administraţiei publice. 

(V. Coifan, V. Pambuccian) 
	Pentru acurateţea limbajului şi mai buna sistematizare a textului

	
	
	Se introduce un nou alineat:

(2) Asigurarea cu echipamente şi programe informatice a autorităţilor şi instituţiilor publice se va realiza eşalonat astfel: 

a) în municipiile reşedinţă de judeţ, până la data de 31 iulie 2004;

b) în celelalte municipii şi oraşe, până la data de 31 decembrie 2005; 

c) în comune, până la data de 31 decembrie 2007.

(V. Coifan, V. Pambuccian)
	Text preluat de la art. 4

Pentru implementarea noului sistem în corelare cu posibilităţile reale

	
	
	Se introduce un nou articol:

Art. 41. - (1) Actualele cărţi de identitate şi buletine de identitate pot fi folosite în continuare, până la înlocuirea lor cu cartea electronică de identitate, dar nu mai târziu de data de 31 decembrie 2007.

(2) Până la data prevăzută, după caz, în art. 4 alin. (2), serviciile publice comunitare de evidenţa persoanelor vor emite în continuare cărţi de identitate.

(A. Sassu)
	Pentru funcţionarea corectă a sistemului

	
	Art. 5. - Normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate se stabilesc prin hotărâre a Guvernului, la propunerea Ministerului Administraţiei Publice şi cu avizul tehnic al Ministerului Comunicaţiilor şi Tehnologiei Informaţiei, în termen de 90 de zile de la data intrării în vigoare a prezentei ordonanţe.
	Art. 5. - În termen de 90 de zile de la data intrării în vigoare a prezentei ordonanţe, Guvernul va adopta, prin hotărâre, Normele metodologice privind aplicarea prevederilor prezentei ordonanţe, forma şi conţinutul cărţii electronice de identitate.

(A. Sassu)
	Pentru acurateţe juridică

Carmen Elian – consilier














Adela Danciu - expert

